Martin Henriksen

Martin Henriksen (riegádan ođđajagimánu 5. b. 1979, Troandimis) lei Arbeidernes Ungdomsfylking (AUF) jođiheaddji áigodagas 2006-2010. Henriksen lei nuorravuođas Hardstads dohkálaš basketspábbaspillár, muhto čibbenordadeami geažil lei su bággu heaitit valáštallamis ja baicce álgit politihkalaš karriearain Bargiidbellodagas. Henriksen lea ovdalaččas studeren Romssas, muhto orru dál Oslos. AUF-jođiheaddjin lea Henriksen maiddái leamaš miellahttun Bargiidbellodaga guovddašstivrras. Otne doaibmá Henriksen Guolástusministtár Lisbeth Berg-Hansen ráđđeaddin Guolastus- ja riddodepartemeanttas.

Stuorradiggeválggaid oktavuođas 2009:is lei Henriksen Romssa Bargiidbellodaga njealját kandidáhtta. Sus lea gaskafága stádadieđus.

 Politihkalaš lahtut 
1. várrelahttu Romssa ovddas Stuoradiggái 2009-2013
AUF Jođiheaddji 2006-2010
AUF Nubbinjođiheaddji 2004-2006
Romssa fylkka AUF jođiheaddji Troms
Hárštá AUF jođiheaddji
Fylkkadikkeáirras Romssas 1999 rájes.
Ungdom mot EU nubbinjođiheaddji
Nei til EU stivrra várrelahttu
Forum Arbeiderlag stivralahtti

Gáldut

 Liŋkkat 
 TV2 - Kandidáhta presentašuvdna.
 - Biografiija stortinget.no neahttasiiddus 

Category:Riegádeamit 1979